Imoduddin Zangiy. Imoduddin Zangiy (; ; 1084 yoki 1087-yil - 1146-yil 14-sentyabr) – saljuqiylar lashkarboshisi, Mosul (1127–1146) va Halab (1127-1146) otabeklari, turkmanlarning Zangiylar sulolasining asoschisi. Saljuqiylar qoʻmondoni Oq-Sunkur al-Hojibning oʻgʻli. Bolaligidan yetim qolgan Zangiy Mosul otabeklaridan taʼlim olayotgan (keyin xizmatda) chogʻida harbiy tajriba orttirgan. Franklarga (salibchilar) qarshi yurishlarda ajralib turib, mashhur boʻlgan. 1127-yilda uning oʻzi Mosul, keyin esa Halab otabegi boʻlib, Suriya va Mesopotamiyani oʻz hukmronligi ostida birlashtirgan. Zangiy bir qancha saljuqiy sultonlar hukmronligi davrida Iroq-Eron siyosatida asosiy shaxs boʻlgan. Zangiy Suriya va Mesopotamiyada salibchilar va musulmon amirlariga qarshi kurash olib boradi, oʻz mulkini kengaytirib, himoya qiladi. Edessa qoʻlga kiritilgandan soʻng (1144-yil dekabr) islom olamida eʼtiqod himoyachisi sifatida mashhur boʻlgan. Xristian dunyosida Zangiy xavfli dushman sifatida qabul qilingan. Edessaning salibchilar tomonidan yoʻqotilishi Ikkinchi salib yurishining (1147—1149) tashkil etilishiga olib keladi. Boshlanganda Zangiy vafot etgan, salibchilarga uning oʻgʻli Nuriddin Mahmud qarshilik qilgan. Zangiy "XII asrda „aksil salib yurishi“ga boshchilik qilgan uchta yirik musulmon yetakchilaridan birinchisi" (qolgan ikkitasi Nuriddin Mahmud va Salohiddin edi).